# Joseph Fiennes

Joseph Alberic Twisleton-Wykeham-Fiennes ([ʤəʊzɪf 'ælbəɹɪk 'twɪsltən 'wɪkəm faɪnz]), més conegut com a Joseph Fiennes, (Salisbury, 27 de maig de 1970) és un actor de cinema, televisió, teatre i de doblatge anglès.

## Carrera

És fill de la novel·lista Jennifer Lash i el fotògraf Mark Fiennes (1934-2004). És conegut pel seu treball al teatre (treballà per a la Royal Shakespeare Company) i per fer el mateix William Shakespeare a la pel·lícula Shakespeare in Love (1998), de John Madden, pel·lícula per la qual va obtenir tretze nominacions als Òscars i en guanyà a set categories, entre elles, la de millor pel·lícula.
Coprotagonitzà juntament amb Jude Law la pel·lícula Enemic a les portes (2001), on interpretà Danilov, un comissari polític de segona classe destinat a Stalingrad. El 2004 actuà a El mercader de Venècia.
A la televisió fou el protagonista de la sèrie FlashForward (2009-2010).

## Vida personal

Fiennes té sis germans, entre ells l'actor Ralph Fiennes, la directora de cinema Martha Fiennes i un germà bessó anomenat Jacob. És cosí de l'aventurer Ranulph Fiennes i cosí vuitè del Príncep de Gal·les.
Quant a la seva vida amorosa és molt reservat. Mai no li ha agradat fer públiques les seves relacions, però ha estat relacionat sentimentalment amb Cate Blanchett, Sara Griffiths, Catherine McCormack i Fiona Jolly. Va contraure matrimoni amb una model suïssa, María Dolores Diéguez, amb qui manté una relació des del 2005. La boda fou duta a terme en la més estricta intimitat al país on van conèixer-se: Itàlia.

## Filmografia

* Bellesa robada (1996)
* Shakespeare in Love (1998)
* Elizabeth (1998)
* Martha, Meet Frank, Daniel and Laurence (1998)
* Meva per sempre (Forever Mine) (1999)
* El sabor de la traïció (2000)
* Enemic a les portes (2001)
* Killing Me Softly (2002)
* Simbad, la llegenda dels set mars (Sinbad: Legend of the Seven Seas) (doblatge de veu, 2003)
* Luter (2003)
* El mercader de Venècia (2004)
* The Great Raid (2005)
* L'humanoide perdut (Man to Man) (2005)
* Retalls de la meva vida (Running with Scissors) (2006)
* The Darwin Awards (2006)
* Adéu bafana (2007)
* Spring 1941 (2008)
* El Baró Vermell (2008)
* L'escapista (2008)
* Mrs. Darwin (2009)
* Vivaldi (2009)
* FlashForward (sèrie de televisió) (2009 - 2010)
* Against the Current (2009)
* The Games Maker (2014)
* Hercules (2014)
* Strangerland (2015)
* Psy (2015)
* Risen (2016)
* On Wings of Eagles (2016)

## Premis
### Premis BAFTA

| Any | Categoria | Pel·lícula | Resultat |
| 1998 | Millor actor | Shakespeare in Love | Nominat |

### Premis del Sindicat d'Actors

| Any | Categoria | Pel·lícula | Resultat |
| 1998 | Millor repartiment | Shakespeare in Love | Guanyador |
| 1998 | Millor actor | Shakespeare in Love | Nominat |

### Premis Satellite

| Any | Categoria | Pel·lícula | Resultat |
| 2004 | Millor actor secundari - Comèdia o Musical | El mercader de Venècia | Nominat |

## Referències

* ↑ «404 Not Found». [Consulta: 11 abril 2018].
* ↑ «It's Raiph actually» (en anglès), 14-11-1999. [Consulta: 11 abril 2018].
* ↑ «Joseph Fiennes Flashforward Interview».
* ↑ Craig, by Olga «Ranulph Fiennes: the chilling and thrilling truth about my family» (en anglès). The Telegraph, 17-10-2009. ISSN: 0307-1235.
* ↑ Aspden, Peter. «Ralph Fiennes» (en anglès), 31-01-2014. [Consulta: 11 abril 2018].
* ↑ «Joseph Fiennes 'utterly thrilled' as he reveals he is to become a father for the first time». Mail Online.

## Enllaços externs

* Joseph Fiennes a l'Screenonline del British Film Institute (anglès)